text: V I I.
  Neque crudelis lex est, sed justissima, quae sanxit; Si Falsum Testimonium Dicasit, Saxo Dei icitor. O-mne enim crimen, quod in capitis discrimen adducit innocentem, capitali supplicio persequi convenit. Fit autem illud subinde falso ψευδομαρτυρίας. Neque interim peccat lex, dum generatim loquitur de quovis falso testimonio. Illi enim sceleri, ex quo, praeter minora, subinde maxima oriuntur mala, maximis adaequatam & parem poenam opponere debent legislatores. Atque ita quae in Decemviralibus legibus leguntur poenas ab iniquitatis & inhumanitatis nota probe liberâsse nobis videmur.